Comunità Colinar ëd Val Rilà
La Comunità Colinar ëd Val Rilà a l'é stàita constituija ël 28 d'otóber dël 2000. A comprend 13 comun-e dla provincia d'Ast.
La Val Rilà a la resta a na quindzen-a ëd chilòmeter a nòrd-est da Ast, ant sla stra che a men-a a Civass.
As dis parej na partìa ëd colin-e ch'a van da 'nt la Val ëd Cortasson a la Val Versa (dal nòm dla dòira). Antrames al teritòri dla comunità a-i passa Rilà, ën formand la val dont a pija nòm la Comunità midema.
La surfassa total a l'é d' 82,35 km², ai 31 dë dzémber 2000 a l'avìa na popolassion registrà ëd 6.470 abitanti e na densità media dë 79 abitant al chilòmeter quàder.

Comun
A fan part dla comun-a ij comun ëd
 Cameran
 Ciusan
 Corsion
 Cortanse
 Cortasson
 Cossombrà
 Frinch
 Monciàir
 Pièja
 Seuri
 Setmi
 Sinaj
 Vila San Sgond

Sorgiss esterne 
Pàgina ant sla Comunità ant sël sit dla Cabalesta (an italian)